રશિયાની શારાપોવાએ જણાવ્યું હતું કે તે ડાયાબિટીસ અને લો મેગ્નીશિયમના ઇલાજ માટે ઉપયોગમાં લેવામાં આવતી મેલ્ડોનિયમના કારણે આ સ્થિતિનો સામનો કરવો પડ્યો હતો. આ દવાને વર્લ્ડ એન્ટી-ડોપિંગ એજન્સીએ 1 જાન્યુઆરીથી જ બેન કરી દીધી હતી. એક પત્રકાર પરિષદમાં શારાપોવાએ કહ્યું, મને ઇન્ટરનેશનલ ટેનિસ ફેડરેશન તરફથી એક પત્ર મળ્યો હતો, જેમાં જણાવવામાં આવ્યું હતું કે હું ઓસ્ટ્રેલિયન ઓપન માટે ડ્રગ ટેસ્ટમાં ફેઇલ થઇ છું, જેની જવાબદારી હું લઉં છું. શારાપોવાએ વિશેષમાં જણાવ્યું હતું કે તે છેલ્લા 10 વર્ષથી ફેમિલી ડોકટરની સલાહ પર મિલ્ડ્રોનેટ નામની દવા લઇ રહી હતી. આ દવાનું એક નામ મેલ્ડોનિયમ પણ છે, જેના અંગે હું કશું જાણતી નથી. ઉલ્લેખનીય છે કે મેલ્ડોનિયમ આ અગાઉ વાડાની પ્રતિબંધિત દવાઓની લિસ્ટમાં શામેલ નહોતી. તેના પર 1 જાન્યુઆરી 2016થી બૈન લગાવામાં આવ્યો છે. તેનો ઉપયોગ હાર્ટ એટેક અને છાતીમાં દુખાવા માટે કરવામાં આવે છે.